钦定古今图书集成/明伦汇编/氏族典/第146卷 > 孙处
## 钦定古今图书集成/明伦汇编/氏族典/第146卷 > 孙处

按《宋书孙处传》，“处字季高，会稽永兴人也。高祖东征，
季高随定京邑，以为振武将军。卢循之难，于石头捍
栅戍，越城查浦，破贼于新亭。高祖曰：‘此贼行破，应先
倾其巢窟’。遣季高率众三千，汎海袭番禺。初，贼不以
海道为防，季高至东冲，去城十馀里，城内犹未知季
高先焚舟舰，悉力登岸，即日克拔，分遣沈田子等讨”
平岭表诸郡。循众力犹盛，自岭道还袭广州。季高距
战二十馀日，循乃破走。会病，卒于晋康。子钦公嗣。钦
公卒，子彦祖嗣。齐受禅，国除。